Winter 2008 - In jou glas deur Nicolette Waterford
JY LEES NOU Winter 2008 - In jou glas deur Nicolette Waterford
Dis tyd vir voor die kaggel ontspan met 'n glasie gunsteling drinkgoed. Vir die meeste van ons is dit 'n goeie ou rooie. Maar winter is ook wanneer die nuwe-oesjaar witwyne bekend gestel en ontdek kan word.
Natuurlik haal wyn nie letterlik asem nie. Dié term verwys na die feit dat wyn met suurstof in aanraking gebring word. Dit help nie om bloot die bottel se kurk te trek nie. Jy moet óf jou wyn sowat 'n uur voor jy dit wil voorsit in 'n kraffie skink óf in
groot glase skink en vir minstens 10 minute laat staan.
• Jong rooiwyne met growwe tanniene. Suurstofkontak help om die tanniene te versag.
• Ou rooiwyne met sediment. Maak net seker jy gooi nie die sediment saam met die wyn in die kraffie
Die perfekte geskenk vir die wyn-ghoeroe wat alles het. Hierdie mini-wynkelder is dalk nie die goedkoopste manier om daardie één spesiale bottel wyn perfek te bewaar nie, maar dit sál sorg vir interessante gesprekke om die etenstafel. Dis te koop by www.coolest-gadgets.com (soek vir "the smallest wine cellar"/"single bottle wine cellar") en kos sowat R3 200.
Die hoofbestanddele van grappa is druiwe en suiker. Deesdae kry 'n mens enkelkultivar grappas, byvoorbeeld cabernet sauvignon grappa. Dit beteken dat dit van net een spesifieke druifsoort gemaak is.